अक्षय कुमार ने करीना कपूर और दिलजीत दोसांझ के साथ यूं की मस्ती, Video हो गया वायरल  
अक्षय कुमार ने ट्विटर पर पोस्ट किया वीडियो
खूब देखा जा रहा है उनका वीडियो
अक्षय कुमार के साथ करीना कपूर भी आईं नजर
Practicing the sound of #GoodNews arriving until then it's a wrap Due date 6th September, 2019!#KareenaKapoorKhan@diljitdosanjh@Advani_Kiara@karanjohar@apoorvamehta18@raj_a_mehta@DharmaMovies#CapeOfGoodFilmspic.twitter.com/YxEfoZOx0T

अक्षय कुमार (Akshay Kumar) द्वारा शेयर किए गए इस वीडियो में देखा जा सकता है कि पहले दिलजीत दोसांझ (Diljit Dosanjh) नजर आ रहे हैं, फिर अक्षय कुमार की एंट्री होती है और बाद में करीना कपूर (Kareena Kapoor) और कियारा आडवाणी (Kiara Adwani) की एंट्री होती है. फिर सभी मिलकर एंबुलेंस के सायरन की आवाज निकलने लगते हैं. फिल्म  'गुड न्यूज' (Good News) में लंबे समय बाद करीना कपूर और अक्षय कुमार की जोड़ी एक साथ दिखाई देगी. 
अक्षय कुमार (Akshay Kumar) की फिल्म  'गुड न्यूज' (Good News) को लेकर बताया जा रहा है कि यह एक कॉमिडी फैमिली ड्रामा फिल्म है. अक्षय कुमार ने वीडयो शेयर करने के साथ-साथ एक कैप्शन भी लिखा है. उन्होंने लिखा, " गुड न्‍यूज के साउंड की प्रैक्‍टिस हो रही है. ड्यू डेट 6 सितंबर 2019."  हाल ही में रिलीज हुई अक्षय कुमार की फिल्म 'केसरी' ने बॉक्स ऑफिस पर सफलता के झंडे गाड़ी दिए हैं. उनकी यह फिल्म रिलीज के दिन से ही ताबड़तोड़ कमाई कर रही है.